Kui palju sa saad raamatutele ainest laste igapäevaelu vaatlemisest?  Vähe. Võimalik, et ma pigem jäljendan alateadlikult teisi raamatuid. Mulle endale meeldisid kõige rohkem Lindgreni Blomkvisti lood. Nende tegelased puutusid kokku ohtlike asjadega, tegelaste  seas leidus ka mõrvareid ja kurikaelu, kuid samas oli see kerge ja mõnus lugemine. Ise püüan kirjutada raamatuid, mida oleksin lapsena tahtnud lugeda. Muidugi meeldisid mullegi väiksena seikluslikud lood ja tegevused, meeldivad praegugi. Näiteks plaanin Otepää seiklusparki minna.